**IEPIRKUMa PROCEDŪRA**

**“Būvdarbu veikšana 6.vidusskolas ēkā, Daugavpilī”**

**identifikācijas Nr.DPD 2015/126**

**ATBILDES UZ PRETENDENTU JAUTĀJUMIEM Nr.3**

Daugavpils pilsētas domes iepirkuma komisija (turpmāk – Iepirkuma komisija) 2015.gada 16.novembra sēdē (protokols Nr.5) ir izskatījusi ieinteresēto pretendentu uz e-pastu nosūtītās vēstules ar uzdotajiem jautājumiem uz kuriem Iepirkuma komisija sniedz sekojošas atbildes.

**Jautājums:**

Darbu apjomos Nr.2, sadaļā „Aprīkojums” 92.p.( Smilšu kastes, min. iekšējais izmērs 2m x 2m, ar vāku , ierīkošana (tips jāsaskaņo ar pasūtītāju), 93.p.( Zviedru siena (jāsakaņo izmēri un kompplektācija ar Pasūtītāju) un 94.p.( Individuālo plauktiņu bērnu mutes higiēnas piederumu novietošanai, ar pakaramajiem un nodalošām starpsienām roku/ kāju dvieļu glabāšanai, izgatavošana, uzstādīšana. Izmēri un materiali jāsaskaņo ar Pasūtītaju) ir nepieciešams saskaņot tipu un izmērus ar pasūtītāju.

Lūdzam izsniegt risinājumu par šiem trim punktiem (izgatavotājs, tips, izmēri, komplektācija).

**Atbilde:**

Saskaņā ar Darba uzdevumu, iepriekšminētais aprīkojums (zviedru siena, smilšu kastes, bērnu individuālie plauktiņi) ir jāiekļauj apjomos, lai tā izgatavotāju un galīgo izskatu precizētu un saskaņotu būvniecības laikā. Piedāvājuma sagatavošanai iepirkuma procedūras dalībniekiem jāizmanto rasējumos sniegtā informācija (94.poz. – bērnu skaits grupas, 93.poz. – sienas izmēri, 92.poz. – izmēri 2m X 2m un noteikta prasība par vāku nodrošināšanu) un Latvijas tirgū pieejamo un lietošanas mērķim atbilstošo augstas kvalitātes iekārtu cenas.

**Jautājums:**

Darbu apjomos Nr.2, sadaļā „Grīdas”, 53. un 68.punktos ir norādīts „Grīdas seguma izveidošana no neslīdoša dabīga linoleja, b=5-8mm ar apakšklāju (gruntslīme) b=7mm”, projektā G-2 un G-5 grīdu tips ir „Neslīdošs dabīgs linolejs (33.kl.) 8-10 mm.

Ja ir nepieciešams neslīdošs dabīgs linolejs, tad tam ir augstāka klase (42-43.kl.), bet biezums ir mazāks (2mm; 2,5mm; 3,2mm; 4 mm). Lūdzam precizēt prasību pret linoleju.

**Atbilde:**

Lapā AR-09 kļūdaini bija uzrādīts linoleja biezums 5-8 mm. Prasības grīdas segumam ir sekojošas: neslīdošs dabīgs linolejs, biezums – 2,5-3 mm. Pēc EN 685 klasifikācijas segumam jāatbilst 33.klasei. Tiks veikti atbilstoši grozījumi iepirkuma procedūras dokumentos.

**Jautājums:**

Noteicot cenu piedāvājumu, no rūpnīcas – izgatavotāja tika saņemta rekomendācija par betona pakāpienu ierīkošanu un to biezumu, un proti: "Saņēmām no Jums pieprasījumu par pakāpienu ražošanu 6.vsk., Daugavpilī.   
Daru Jums zināmu, ka 6 cm biezam mūsu ražotā betona izstrādājumam nepieciešama nesošā konstrukcija pa visu tā apakšējo plakni. Lai pakāpienu stiprinātu uz diviem atbalsta punktiem, ir nepieciešams 10 cm biezs izstrādājums, savādāk tas veidos plaisas un var neizturēt paredzēto slodzi."

Lūdzam precizēt pakāpienu biezumu K-2 kāpnēm, 15.p. tāmē Nr.2.

**Atbilde:**

Uzskatām ražotāja sniegto rekomendāciju par betona pakāpienu ierīkošanu un to biezumu par racionālu un drošu. Atkārtoti izvērtējām pakāpienu biezumu un koriģējām to rasējumos, pakāpiena biezums – 80 mm. Tiks veikti atbilstoši grozījumi iepirkuma procedūras dokumentos.

**Jautājums:**

Kāda marka vai materiāls izolācijai, cik es zinu pelēka polietilēna izolācija viegli degoša?

|  |  |  |  |
| --- | --- | --- | --- |
| 21. | Aukstā ūdens cauruļvadu Dn80 pretkondensāta izolācija no grūti degoša, pašnodziestoša slēgtu poru polietilēna δ=30mm | m | 32 |
| 22. | Aukstā ūdens cauruļvadu Dn32 pretkondensāta izolācija no grūti degoša, pašnodziestoša slēgtu poru polietilēna δ=9mm | m | 27 |

**Atbilde:**

21. un 22.pozīcijā būvnieks var izvēlēties polietilēna siltumizolāciju Thermoflex, kura atbilst higiēnas un ugunsdrošības prasībām <http://www.thermaflex.ru/catalog/3/>, vai analoguvai var pielietot Paroc siltumizolāciju <http://www.paroc.lv/~/media/Files/Brochures/Latvia/HVAC-Solutions-LV.ashx> vai analogu.

**Jautājums:**

Kāda marka vai materiāls izolācijai?

|  |  |  |  |
| --- | --- | --- | --- |
| 72. | Pretskaņas izolācija δ=5mm kanalizācijas stāvvadu (caurulei Dn100) | m | 8 |

**Atbilde:**

72.pozīcijā būvnieks var izvēlēties jebkādu augstas kvalitātes skaņas izolāciju caurulēm.

**Jautājums:**

Vai santehnikas iekārtām ir kādi izmēri, vai piedāvāt pašiem?

**Atbilde:**

Projekta risinājumos minētai santehnikas ir standarta izmēri, jāņem vērā, ka daļa santehnikas paredzēta bērniem un projektā ir speciālas norādes uz to.

**Jautājums:**

Kādas tērauda mazgātnes ir iegriežamās, kādas uzliekamās.

|  |  |  |  |
| --- | --- | --- | --- |
| 53. | Nerūsējošā tērauda trauku dubultmazgātne  ar stiprinājuma elementiem un sifonu (telpā 27) | kompl. | 1 |
|  |  |  |  |
| 54. | Nerūsējošā tērauda dubultmazgātne  ar stiprinājuma elementiem un sifonu | kompl. | 3 |
|  |  |  |  |
| 55. | Nerūsējošā tērauda mazgātne  ar stiprinājuma elementiem un sifonu | kompl. | 4 |

**Atbilde:**

53., 54., 55. pozīcijās izlietņu veids – iegriežamās vai uzliekamās izlietnes – ir jāizvēlas atkarībā no mēbeļu dizaina, saskaņojot to ar Pasūtītāju.

**Jautājums:**

Šajā pozicijā ir tāda izlietne –  
<http://static.rorix.nl/image/product/-0140415_1.jpg?l=L2ltYWdlL3Byb2R1Y3QvcGxpZWdlci8=&i=MTY2NTI=&f=MTQwNDE1LmpwZw==&t=cHJvZHVjdA==&m=aW1hZ2UvanBlZw==&w=1000&h=1000>

|  |  |  |  |
| --- | --- | --- | --- |
| 57. | Tehniskā izlietne ar resti (Villeroy & Boch Omnia Pro vai analogs) | kompl. | 1 |

**Atbilde:**

57.pozīcijā būvnieks var izvēlēties piedāvāto izlietni: <http://static.rorix.nl/image/product/-0140415_1.jpg?l=L2ltYWdlL3Byb2R1Y3QvcGxpZWdlci8=&i=MTY2NTI=&f=MTQwNDE1LmpwZw==&t=cHJvZHVjdA==&m=aW1hZ2UvanBlZw==&w=1000&h=1000> vai analogu.

Iepirkuma komisijas priekšsēdētāja *(personiskais paraksts)* J.Kornutjaka